smcproject/ml-wiki-sentences huggingface dataset:
കൂടാതെ നാഷണൽ ഇൻസ്റ്റിറ്റ്യൂട്ട് ഓഫ് ഫാഷൻ ടെക്നോളജിയിൽ നിന്ന് ഫാഷൻ ഡിസൈനിൽ ആറുമാസത്തെ കോഴ്‌സും പൂർത്തിയാക്കി.
ഷാരൂഖ് ഖാൻ ബോളിവുഡിൽ തുടക്കം കുറിക്കുന്നതിനു മുമ്പ് 1984 ൽ ഡൽഹിയിൽവച്ചാണ് ഗൗരി അദ്ദേഹത്തെ കണ്ടുമുട്ടുന്നത്.
ആറ് വർഷം നീണ്ടുനിന്ന പ്രണയത്തിനുശേഷം 1991 ഒക്ടോബർ 25 ന് അവർ വിവാഹിതരായി.
അവർക്ക് 3 മക്കളുണ്ട്: മകൻ ആര്യൻ ഖാൻ (ജനനം: 12 നവംബർ 1997), മകൾ സുഹാന ഖാൻ (ജനനം 22 മെയ് 2000), മകൻ അബ്രാം ഖാൻ (ജനനം 27 മെയ് 2013; സറോഗസി വഴി).
2002 ൽ ഗൗരി ഖാനും ഭർത്താവ് ഷാരൂഖ് ഖാനും റെഡ് ചില്ലീസ് എന്റർടൈൻമെന്റ് എന്ന ചലച്ചിത്ര നിർമ്മാണ വിതരണ കമ്പനി സ്ഥാപിച്ചു.
1999 ൽ ദമ്പതികൾ ആദ്യമായി സ്ഥാപിച്ച ഡ്രീംസ് അൺലിമിറ്റഡിൽ നിന്നാണ് ഇത് രൂപാന്തരപ്പെട്ടത്.
ഫറാ ഖാൻ സംവിധാനം ചെയ്ത മേം ഹൂം നാ ആയിരുന്നു അവർ ആദ്യമായി നിർമ്മിച്ച ചിത്രം.
കോ-ചെയർപേഴ്‌സണായും ബാനറിൽ നിർമ്മിക്കുന്ന എല്ലാ സിനിമകളുടെയും പ്രധാന നിർമ്മാതാവായും ഗൗരി ഖാൻ പ്രവർത്തിക്കുന്നു.
മേം ഹൂം നാ (2004), ഓം ശാന്തി ഓം (2007), മൈ നേം ഈസ് ഖാൻ (2010), റാ.
വൺ (2011), ചെന്നൈ എക്സ്പ്രസ് (2013), ഹാപ്പി ന്യൂ ഇയർ (2014), ദിൽ‌വാലെ (2015) എന്നിവയുൾപ്പെടെ നിരവധി വിജയകരമായ ചിത്രങ്ങൾ ഖാൻ നിർമ്മിച്ചിട്ടുണ്ട്.
2016 ൽ സത്യ പോളിനായി ‘കോക്ക്‌ടെയിൽസ് ആൻഡ് ഡ്രീംസ്’ എന്ന പേരിൽ ഒരു ഫാഷൻ ശേഖരം ഖാൻ രൂപകൽപ്പന ചെയ്തിട്ടുണ്ട്.
മന്നത്തിന്റെ ബാന്ദ്ര ബംഗ്ലാവ് പുതുക്കിപ്പണിയുന്നതിനിടയിലാണ് ഖാൻ ആദ്യമായി ഇന്റീരിയർ ഡിസൈനിൽ താൽപര്യം പ്രകടിപ്പിച്ചത്.
എന്നിരുന്നാലും, 2010 ൽ, ഇന്റീരിയർ ഡിസൈനറും അടുത്ത സുഹൃത്തും ആയ സുസ്സാൻ ഖാനുമായി സഹകരിച്ച് ഇന്റീരിയർ ഡിസൈനിംഗിൽ അവർ പ്രത്യേകമായി ഇന്റീരിയർ പ്രോജക്ടുകൾ രൂപകൽപ്പന ചെയ്തു തുടങ്ങി.
2011 ൽ ഗൗരി  ഖാനുമായി സുസ്സാൻ വീണ്ടും പങ്കാളിത്തത്തോടെ മുംബൈയിൽ ചാർക്കോൾ പ്രോജക്ട് ഫൗണ്ടേഷൻ ആരംഭിച്ചു.
ഇതിനുശേഷം ഗൗരി ഖാൻ തന്റെ ആദ്യത്തെ ഇന്റീരിയർ സ്റ്റോർ ‘ഡിസൈൻ സെൽ’ എന്ന പേരിൽ മുംബൈയിലെ വോർലിയിൽ 2014 ന്റെ തുടക്കത്തിൽ ആരംഭിച്ചു.
2017 ഓഗസ്റ്റിൽ ഖാൻ തന്റെ ഡിസൈൻ സ്റ്റുഡിയോ ആയ ഗൗരി ഖാൻ ഡിസൈൻസ് മുംബൈയിലെ ജുഹുവിൽ ആരംഭിച്ചു.
2018 ൽ ഇന്റീരിയർ ഡിസൈൻ മേഖലയിലെ പ്രവർത്തനത്തിന് ഖാന് എക്സലൻസ് ഇൻ ഡിസൈൻ അവാർഡ് ലഭിക്കുകയുണ്ടായി.
ഫിലിമോഗ്രാഫി നിർമ്മാതാവ് എന്ന നിലയിൽ വർഷം സിനിമ കുറിപ്പുകൾ 2004 മേം ഹൂം നാ നാമനിർദ്ദേശം — മികച്ച സിനിമയ്ക്കുള്ള ഫിലിംഫെയർ പുരസ്കാരം 2005 പഹേലി 2007 ഓം ശാന്തി ഓം അവസാന ക്രെഡിറ്റുകളിൽ അതിഥി വേഷം നാമനിർദ്ദേശം — മികച്ച ചിത്രത്തിനുള്ള ഫിലിംഫെയർ പുരസ്കാരം 2009 ബില്ലു 2010 മൈ നേം ഈസ് ഖാൻ ധർമ്മ പ്രൊഡക്ഷനുമായി ചേർന്ന് സഹനിർമ്മാണം നാമനിർദ്ദേശം - മികച്ച ചിത്രത്തിനുള്ള ഫിലിംഫെയർ അവാർഡ് 2011 ആൾവെയിസ് കഭി കഭി റാ.
വൺ 2012 സ്റ്റുഡൻറ് ഓഫ് ദി ഇയർ ധർമ്മ പ്രൊഡക്ഷനുമായി ചേർന്ന് സഹനിർമ്മാണം 2013 ചെന്നൈ എക്സ്പ്രസ് യുടിവി മോഷൻ പിക്ചേഴ്സുമായി ചേർന്ന് സഹനിർമ്മാണം നാമനിർദ്ദേശം - മികച്ച ചിത്രത്തിനുള്ള ഫിലിംഫെയർ അവാർഡ് 2014 ഹാപ്പി ന്യൂ ഇയർ അവസാന ക്രെഡിറ്റുകളിൽ അതിഥി വേഷം 2015 ദിൽവാലേ രോഹിത് ഷെട്ടി പ്രൊഡക്ഷൻസിന്റെ കൂടെ സഹനിർമ്മാണം 2016 ഡിയർ സിന്തഗി ധർമ പ്രൊഡക്ഷൻസ്, ഹോപ് പ്രൊഡക്ഷൻസ് എന്നിവയുമായി ചേർന്ന് സഹനിർമ്മാണം 2017 റേയ്സ് എക്സൽ എന്റർടെയിൻമെന്റുമായി ചേർന്ന് സഹനിർമ്മാണം ജബ് ഹാരി മെറ്റ് സേജൽ വിൻഡോ സീറ്റ് ഫിലിംസുമായി ചേർന്ന് സഹനിർമ്മാണം.
ഇത്തെഫാക് ധർമ്മ പ്രൊഡക്ഷൻസ്, ബി.ആർ സ്റ്റുഡിയോസ് എന്നിവരുമായി ചേർന്ന് സഹനിർമ്മാണം.
2018 സീറോ കളർ യെല്ലോ പ്രൊഡക്ഷൻസുമായി ചേർന്ന് സഹനിർമ്മാണം അവലംബം പുറംകണ്ണികൾ Gauri Khan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ഗൗരി ഖാൻ
ഗൗരി (ചെറുകഥ) ഇംഗ്ലീഷ് വിലാസം https://ml.wikipedia.org/wiki/Gowri ഗൗരി ഉൾക്കൊള്ളുന്ന കഥാസമാഹാരത്തിന്റെ പുറംചട്ട
ടി. പത്മനാഭൻ എഴുതിയ ഒരു മലയാള ചെറുകഥയാണ് ഗൗരി .
യൗവനത്തിന്റേയും മദ്ധ്യവയസ്സിന്റേയും ഇടപ്രായത്തിലുള്ള രണ്ടു വ്യക്തികൾ തമ്മിലുള്ള ആർദ്രവും പക്വവുമായ പ്രണയമാണ് ഈ കഥയുടെ പ്രമേയം.
"പ്രണയത്തിന്റെ അധരസിന്ദൂരം കൊണ്ടെഴുതിയ കഥ" എന്ന് സാഹിത്യനിരൂപകൻ കെ.പി. അപ്പൻ ഇതിനെ വിശേഷിപ്പിച്ചിട്ടുണ്ട്.
കലാകൗമുദി വാരികയിലാണ് 'ഗൗരി' വെളിച്ചം കണ്ടത്.
താനെഴുതിയ കഥകളെല്ലാം തനിക്കു പ്രിയപ്പെട്ടതാണെങ്കിലും 'ഗൗരി' കേവലം ഒരു കഥയെന്നതിനുപരി, തന്റെ "ആത്മാവിന്റെ അംശം" തന്നെയാണെന്നു ടി. പത്മനാഭൻ വെളിപ്പെടുത്തിയിട്ടുണ്ട്.
കഥ കാലബോധം
ഉയർന്ന ഉദ്യോഗങ്ങളുമായി വ്യത്യസ്ത സ്ഥലങ്ങളിൽ ജീവിക്കുന്ന ഗൗരിയുടേയും, കഥയിൽ പേരുപറയാത്ത പുരുഷസുഹൃത്തിന്റേയും പ്രണയത്തിന്റെ കഥയാണിത്.
തങ്ങളുടെ ജോലിസ്ഥലങ്ങളിൽ നിന്ന്, ഒഡീഷയിൽ ഗോപാൽപൂർ എന്ന കടലോരം സന്ദർശിക്കാനെത്തുന്ന അവർ, പ്രഭാതത്തിൽ സൂര്യോദയം കാണാനായി കടലോരത്തു പോകുന്നതാണ് കഥയുടെ സന്ദർഭം.
ആറുമാസത്തെ ഇടവേളക്കു ശേഷം പരസ്പരം കാണുകയായിരുന്നു അവർ .
ഗൗരി ക്ഷീണിച്ചിരിക്കുന്നതായി കണ്ട അയാൾ അതിന്റെ  കാരണം സ്നേഹപൂർവം അന്വേഷിച്ചു.
പൊതുവേയുള്ള ഉത്സാഹക്കുറവും, കാലത്തെക്കുറിച്ചും വയസ്സിനെക്കുറിച്ചുമുള്ള ബോധത്തിന്റെ അലട്ടലുമാണ് തന്റെ പ്രശ്നമെന്ന അവളുടെ മറുപടിയിൽ വേദനിച്ചെങ്കിലും അയാൾ അവളെ ആശ്വസിപ്പിക്കാൻ ശ്രമിച്ചു.
ചിത
Error: No text given for quotation (or equals sign used in the actual argument to an unnamed parameter)
ഗൗരിയുമൊത്ത് കടലോരത്തേക്കു നടക്കുമ്പോൾ അയാൾ, ആറുമാസം മുൻപ് നേപ്പാളിൽ അവളോടൊത്തു നടത്തിയ ഒരു യാത്രക്കിടെ കാഠ്മണ്ഡുവിലെ പശുപതിനാഥ ക്ഷേത്രം സന്ദർശിച്ചതോർത്തു.
ക്ഷേത്രത്തിനടുത്ത് ബാഗ്മതിയുടെ കരയിലെ ചിതകൾ അവർ കണ്ടിരുന്നു.
"മുക്കാലും കത്തിത്തീരാറായ ശവങ്ങൾ, കത്തി പാതിയായ ശവങ്ങൾ, തീപിടിച്ചു തുടങ്ങിയ ശവങ്ങൾ, തങ്ങളുടെ ഊഴവും കാത്ത് നദിക്കരയിൽ വിറങ്ങലിച്ചു കിടന്ന ശവങ്ങൾ" എല്ലാം അവിടെയുണ്ടായിരുന്നു.
അന്ന് എരിഞ്ഞടങ്ങിക്കൊണ്ടിരുന്ന ശവങ്ങളെ നോക്കി "എല്ലാം മറന്ന് ചിത്രത്തിലെന്ന പോലെ സ്തബ്ധയായി നിന്ന" ഗൗരിയുടെ രൂപം അയാളുടെ മനസ്സിൽ മാഞ്ഞുപോയിരുന്നില്ല.
എങ്കിലും ആ യാത്രയിൽ തന്നെ അന്നപൂർണ്ണയുടെ തണലിലുള്ള തടാകത്തിലെ ദ്വീപിൽ ചെലവഴിച്ച ദിവസങ്ങളിൽ അവൾ സന്തുഷ്ടയായിരുന്ന കാര്യവും അയാൾ ഓർത്തു.
പ്രണയകഥ
അവരുടെ പ്രണയത്തിന് മുൻകൈയ്യെടുത്തത് അവളായിരുന്നു.
കടലോരത്തേക്കുള്ള വഴിയിൽ ഒരു വിളക്കുകാലിനു താഴെ വച്ച് അവൾ, തന്നോടു മടുപ്പു തോന്നുന്നുണ്ടൊ എന്നന്വേഷിച്ചത് അയാളെ വേദനിപ്പിച്ചു.
അവളുടെ ജീവിതകഥയുടെ രൂപരേഖ തുടർന്നുള്ള സംഭാഷണത്തിൽ തെളിയുന്നു.
തകർന്ന വിവാഹത്തിന്റെ ഇരയായ അവൾക്ക് ഭർത്താവിന്റെ പിടിവാശിമൂലം വിവാഹമോചനം ലഭിച്ചിരുന്നില്ല.
സ്വന്തം മകളെ ഹോസ്റ്റലിൽ ഒളിച്ചു കാണേണ്ട അവസ്ഥയായിരുന്നു അവളുടേത്.
തുടർന്ന് കടലോരത്ത് സൂര്യോദയത്തിനായുള്ള കാത്തിരിപ്പിനിടെ, യൗവനത്തിലെ തന്റെ തന്നെ അസഫലപ്രണയത്തെ ഒരു കഥയായി അയാളും അവതരിപ്പിക്കുന്നു.
ആ പ്രണയത്തിലെ നായിക, അയാളുടെ ഉപേക്ഷ കൊണ്ട് മറ്റൊരാളുടെ ഭാര്യയായി തീർന്നു.
ഒടുവിൽ അസന്തുഷ്ടമായ ദാമ്പത്യത്തിൽ ആരോഗ്യം തകർന്ന് അവൾ മരിച്ച കാര്യവും അവളെപ്പോലിരിക്കുന്ന അവളുടെ മകളെ വർഷങ്ങൾക്കുശേഷം യാദൃച്ഛികമായി  അയാൾ കണ്ടുമുട്ടിയ കാര്യവും ആ കഥയിലുണ്ടായിരുന്നു.
കാത്തിരിപ്പ്
ഗോപാൽപൂരിലെ കടലിനു മുകളിൽ ഉണ്ടായിരുന്ന മേഘങ്ങൾക്കു പിന്നിൽ ഒളിച്ചുകളിച്ചിരുന്ന സൂര്യനെ കാണാൻ അവർ ക്ഷമാപൂർവം കാത്തിരിക്കുമ്പോഴാണ് 'ഗൗരി' അവസാനിക്കുന്നത്.
ഗൗരിയെക്കുറിച്ച്, "പ്രണയത്തിന്റെ അധരസിന്ദൂരം കൊണ്ടെഴുതിയ കഥ" എന്ന ശീർഷകത്തിൽ പ്രസിദ്ധമായൊരു ലേഖനം നിരൂപകൻ കെ.പി. അപ്പൻ എഴുതിയിട്ടുണ്ട്.
ഈ കഥയെ ലേഖകൻ "സംയമനം കൊണ്ട് ആരോഗ്യകരമായിത്തീർന്ന" അതിന്റെ കാല്പനികസൗന്ദര്യത്തിന്റെ പേരിൽ പുകഴ്ത്തുന്നു.
"രാഗചേഷ്ഠകളേയും രതിവിലാസങ്ങളേയും ഒഴിവാക്കുന്ന സ്ത്രീപുരുഷബന്ധത്തിന്റെ പ്രൗഢത വെളിപ്പെടുന്ന കഥ",  "മൃത്യുദർശനത്തിന്റെ അഗ്നിയിലിട്ടു നീറ്റി പ്രേമത്തെ പരിശുദ്ധമാക്കുന്ന കല"-യുടെ മാതൃക എന്നെല്ലാം അതിനെ വിശേഷിപ്പിക്കുന്ന അപ്പൻ , "സ്നേഹവും മരണവും കാട്ടുപക്ഷികളെക്കണക്ക് ഇണചേരുന്ന" മികച്ച സ്നേഹകാവ്യങ്ങളുടെ ഗണത്തിൽ അതിനെ ഉൾപ്പെടുത്തുന്നു.
ഗൗരി ആദ്യം വെളിച്ചം കണ്ട കലാകൗമുദി വാരികയിൽ തന്നെയാണ് ഈ നിരൂപണവും വന്നത്.
മലയാളത്തിലെ കഥാവിമർശനശാഖയിൽ നാഴികക്കല്ലായിത്തീർന്ന ലേഖനം എന്ന് കഥാകൃത്ത് ഇതിനെ വിശേഷിപ്പിക്കുന്നു.
ടി. പത്മനാഭന്റെ കഥകൾ അവതാരികയില്ലാതെയാണ് സാധാരണ പ്രസിദ്ധീകരിക്കാറെങ്കിലും, ഈ നിരൂപണത്തെ തുടർന്നിറങ്ങിയ ഗൗരിയുടെ പതിപ്പുകളിലെല്ലാം അതു ചേർത്തിരുന്നു.
സമാഹാരം
ഈ കഥ ഉൾപ്പെടെയുള്ള പത്മനാഭന്റെ 12 കഥകൾ ചേർന്ന സമാഹാരത്തിനും 'ഗൗരി' എന്നു തന്നെയാണു പേര്.
മലയാളത്തിൽ കഥയ്ക്കുള്ള ആദ്യത്തെ കേന്ദ്രസാഹിത്യ അക്കാദമി അവാർഡു നേടിയത് ഈ കൃതിയാണ്.
അവലംബം 1 2 കെ.പി. അപ്പൻ , "പ്രണയത്തിന്റെ അധരസിന്ദൂരം കൊണ്ടെഴുതിയ കഥ" 1997 ഡിസംബർ 21-ന് കലാകൗമുദി വാരിക പ്രസിദ്ധീകരിച്ച ലേഖനം.
1 2 ടി. പത്മനാഭൻ : "ഒരേയോരു അപ്പൻ" കെ.പി. അപ്പന്റെ ഫിക്‌ഷന്റെ അവതാരലീലകൾ എന്ന കൃതിയുടെ തുടക്കത്തിൽ ചേർത്തിരിക്കുന്ന ലേഖനം ↑ ഡി.സി. ബുക്ക്സ് പ്രസിദ്ധീകരിച്ച ടി.പത്മനാഭന്റെ ഗൗരി, 1999-ലെ പതിപ്പ്
ഗൗരി നായർ
കന്നഡ,തമിഴ്, മലയാളം, അറബിക് ഭാഷാചിത്രങ്ങളിൽ അഭിനയിച്ചുവരുന്ന ഒരു  ബഹുഭാഷാഅഭിനേത്രിയാണ് ഗൗരി നായർ.
സ്വാതന്ത്ര്യസമരത്തിൽ പങ്കെടുത്തിട്ടുള്ള തൃശൂരിൽ നിന്നുള്ള എ വി മേനോൻെറയും പെരുമ്പിള്ളി അമ്മിണി അമ്മയുടെയും പേരമകളാണ് ഗൗരി.
മാസ് കമ്മ്യൂണിക്കേഷനിലും ഹ്യൂമൻ റിസോഴ്‌സസിലും ബിരുദാനന്തരബിരുദം ഉള്ള ഗൗരി നല്ല പരിശീലനം സിദ്ധിച്ച ഒരു നർത്തകിയും ഒരു എഴുത്തുകാരിയും കൂടിയാണ്.
ഗൗരി സുരേഷ് ബാബുവിൻെറയും ഗിരിജ എസ് നായരുടെയും മകളായി തൃശൂരിൽ ജനിച്ചു.
ഗൗരിയുടെ പിതാവ് സുരേഷ് ബാബു മലയാളത്തിൻെറ ആദ്യത്തെ സൂപ്പർ സ്‌റ്റാർ തിക്കുറിശി സുകുമാരൻ നായരുടെ ബന്ധുവാണ്.
2015 ൽ കന്നഡ ഫിലിം ഇൻഡസ്ട്രി (സാൻഡൽവുഡ്)യിൽ  പട്ടാഭിഷേക എന്ന ചിത്രത്തിലാണ് അരങ്ങേറ്റം കുറിച്ചത്.
കന്നഡയിലെ പഴയകാല സൂപ്പർതാരം കല്യാൺ കുമാറിൻെറ പുത്രൻ യുവരാജ് കല്യാൺ കുമാർ ആയിരുന്നു ആ ചിത്രത്തിലെ നായകൻ.
2016 ൽ ഒമാനി അറബിക് സംവിധായകൻ ഖാലിദ് അൽ സദ്ജാലി അൽഹാര എന്ന അറബിക് ചിത്രത്തിലെ നായികാവേഷം ചെയ്യാൻ ഗൗരിയെ തെരഞ്ഞെടുത്തു.
ആദിൽ മൂസ അൽ  സദ്‌ജാലിയും ഷെയ്ക്കർ നാസർ അൽ ബലൂഷിയും ആയിരുന്നു ചിത്രത്തിലെ മറ്റു പ്രധാന കഥാപാത്രങ്ങൾ.
2017ൽ സമുതിരകനി പ്രധാനവേഷത്തിൽ എത്തിയ തൊണ്ടൻ എന്ന ചിത്രത്തിലൂടെ തമിഴിലും അരങ്ങേറ്റം കുറിച്ചു.
2018 ൽ സമുതിരകനി നായകനായ  ടു ഡേയ്സ് എന്ന മലയാള ചിത്രത്തിൽ അഭിനയിച്ചു.
കലാഭവൻ നിസാർ ആയിരുന്നു ചിത്രത്തിന്റെ സംവിധായകൻ.
2021 ൽ ഓസ്കാർ കൃഷ്ണയുടെ നായികയായി ചഡ്‌ഡി ദോസ്ത് കഡ്ഡി അല്ലഡിസ്ബുട്ട എന്ന ചിത്രത്തിലൂടെ കന്നഡയിൽ വീണ്ടും എത്തി.
2021 ൽ തന്നെ രാജേഷ് സെൽവ സംവിധാനം ചെയ്ത ശരത്കുമാർ നായകനായ ഇരൈ എന്ന തമിഴ് ചിത്രം ചെയ്തു.
2022 ൽ ശ്രീധർ സിയയുടെ സംവിധാനത്തിൽ  അഭിനയിച്ച നൈന എന്ന ചിത്രം പതിമൂന്നാമത് ബംഗലുരു ഇന്റർനാഷണൽ ഫെസ്‌റ്റിവലിലേക്ക് ഔദ്യോഗികമായി തെരഞ്ഞെടുക്കപ്പെട്ടു.
അഭിനയിച്ച ചിത്രങ്ങൾ വർഷം സിനിമ കഥാപാത്രം ഭാഷ 2015 പട്ടാഭിഷേക അനുഷ്ക കന്നഡ 2016 അൽഹാര സറീന അറബിക് 2017 തൊണ്ടൻ ഗൗരി തമിഴ് 2018 ടു ഡേയ്സ് പൂജ മലയാളം 2021 ചഡ്‌ഡി ദോസ്ത് കഡ്ഡി അല്ലഡിസ്ബുട്ട ദീപ കന്നഡ 2021 ഇരൈ ദേവി തമിഴ് 2022 നൈന നൈന കന്നഡ അവലംബം
മലയാളി നായികയുടെ ചിത്രത്തിന് തീയറ്റർ റിലീസ്.
കന്നഡയിൽ തിളങ്ങാൻ ഗൗരി https://www.manoramaonline.com/movies/interview/2021/09/16/chat-with-actress-gowri-nair-kannada-malayalam-tamil-heroine.htm
പട്ടാഭിഷേക https://www.filmibeat.com/kannada/movies/pattabisheka.html#cast
നൈന https://www.youtube.com/watch?v=5G2EOXEM_wo
ഗൗരി പ്രകാശ് ജീവിച്ചിരിക്കുന്ന വ്യക്തിയെക്കുറിച്ചുള്ള ഈ ജീവചരിത്രലേഖനത്തിന്റെ ആധികാരികതയ്ക്കായി കൂടുതൽ അവലംബങ്ങൾ ആവശ്യമാണ് .
ദയവായി വിശ്വസനീയമായ ഉറവിടങ്ങൾ ചേർത്തുകൊണ്ട് സഹായിക്കുക.
ജീവിച്ചിരിക്കുന്ന വ്യക്തികളെക്കുറിച്ചുള്ള ലേഖനത്തിൽ അവലംബമില്ലാത്തതോ മോശമായ അവലംബമുള്ളതോ പ്രത്യേകിച്ചും അപകീർത്തികരമോ ദോഷകരമോ ആയ വിവാദവിഷയങ്ങൾ ഉണ്ടെങ്കിൽ ഉടനടി നീക്കംചെയ്യണം .
( 2023 നവംബർ ) ( Learn how and when to remove this message ) ഈ ലേഖനത്തിന്റെ നിർമ്മാണത്തിൽ മുഖ്യമായും സംഭാവന ചെയ്തിട്ടുള്ള ഒന്നോ അതിലധികമോ ഉപയോക്താക്കൾക്കു്  പ്രസ്തുതലേഖനത്തിലെ വിഷയത്തെ സംബന്ധിച്ച് അടുത്ത ബന്ധം നിലവിലുള്ളതായി സംശയിക്കപ്പെടുന്നു.
വിക്കിപീഡിയയിലെ ലേഖനങ്ങളുടെ ഉള്ളടക്കത്തിനെക്കുറിച്ചും വിശിഷ്യ, നിഷ്പക്ഷതയെക്കുറിച്ചുമുള്ള നയങ്ങൾക്കനുസൃതമായി ഈ ലേഖനം  വൃത്തിയാക്കപ്പെടേണ്ടതുണ്ടു്.
ഇതേക്കുറിച്ചുള്ള ചർച്ചകൾ ആരംഭിക്കാനും നിരീക്ഷിക്കാനും സംവാദത്താൾ കാണുക.
ഗൗരി പ്രകാശ് ഒരു ഇന്ത്യൻ ചലച്ചിത്ര നടിയാണ്.
ലെനിന് രാജേന്ദ്രന് സംവിധാനം ചെയ്ത മലയാള ചിത്രമായ ഇടവപ്പാതി എന്ന ചിത്രത്തിലൂടെ ബാലതാരമായാണ് അഭിനയരംഗത്തേക്കു വരുന്നത്.
ഏഷ്യാനെറ്റിൽ സംപ്രേക്ഷണം ചെയ്തിരുന്ന വാനമ്പാടി സീരിയൽ ആണ് ഏറ്റവും ശ്രദ്ധിക്കപ്പെട്ടത്.
ഇപ്പോൾ ബാലതാരം എന്ന ലേബൽ വിട്ടു നായികയാവാൻ തയ്യാറെടുത്തുകൊണ്ടിരിക്കുന്നു.
കൂടാതെ മഴവില്ല് മനോരമ ചാനലിലെ ജനപ്രിയ പരിപാടി ആയ ബന്ധു ആര് ശത്രു ആര്, ദേവി മാഹാത്മ്യം തുടങ്ങിയ സീരിയലിലും താരം അഭിനയിച്ചിട്ടുണ്ട്.
ശങ്കർ രാമകൃഷ്ണൻ സംവിധാനം ചെയ്ത് 2023 പുറത്തിറങ്ങിയ റാണി ആണ് താരത്തിന്റെ ഏറ്റവും പുതിയ ചിത്രം.
കേരള സംഗീത നാടക അക്കാദമിയുടെ 2015 മികച്ച ഗായികക്കുള്ള പുരസ്കാരം നേടിയിട്ടുണ്ട്.
കൂടാതെ 2017 മികച്ച ബാലതാരത്തിനുള്ള ഏഷ്യാനെറ്റ് ടെലിവിഷൻ അവാർഡ് താരം സ്വന്തമാക്കിയിട്ടുണ്ട്.
പ്രകാശ് കൃഷ്ണൻ - പ്രശീല പ്രകാശ് ദമ്പതികളുടെ മകളായി 2007 ജനുവരി 08-ന് തിരുവനന്തപുരം ജില്ലയിലെ കോവളത്താണ് ഗൗരി ജനിച്ചത്.
ശങ്കർ എന്ന ഒരു ജ്യേഷ്ഠനും ഗൗരിക്കുണ്ട്.
ഇപ്പോൾ തിരുവനന്തപുരത്താണ് താമസം.
കാർമൽ ഗേൾസ് ഹയർ സെക്കൻഡറി സ്കൂളിലെ പ്ലസ് വൺ വിദ്യാർഥിനി ആണ് താരം ഇപ്പോൾ
ഗൗരി മാ
Sannyasini Gauri Ma, a monastic disciple of Ramakrishna, c. 1900
ഗൗരി (February, 1857ഫെബ്രുവരി – 1 March 1938 മാർച്ച് 1), രാമകൃഷണ പരമഹംസരുടെ പേരുകേട്ട ശിഷ്യയും ശാരദ ദേവിയുടെ സഹചാരിയുമായിരുന്നു.
കൊൽക്കത്തയിലെ ശാരദേശ്വരി ആശ്രമത്തിന്റെ സ്ഥാപകയുമാണ്.
ഗൗരി മാ ദക്ഷിണേശ്വറിൽ താമസിക്കുമ്പോൾ രാമകൃഷണ പരമഹംസർ സന്യാസിമാരുടെ കാവി  വസ്ത്രം നൽകുകയും തുടരനുഷ്‌ഠാനങ്ങൾക്ക് സഹായം ചെയ്തു കൊടുക്കുകയും ചെയ്തു.
ശ്രീരാമകൃഷ്ണൻ അവർക്ക് ഗൗരി ആനന്ദ എന്ന് പേരു നൽകി.
അദ്ദേഹം ഗൗരി എന്നൊ ഗൗരിദാസി എന്നൊ പേരു നല്കി.
ജനം അവരെ ഗൗർമാ എന്നും വിളിച്ചിരുന്നു.
എന്നാൽ ഗൗരി മാ എന്നാണ് കൂടൂതലായി അറിയുന്ന പേര് ചെറുപ്പകാലം
ഹൗറയിലെ സിബല്പൂരിലാണ് ജനിച്ചത്.
വളരെ ചെറുപ്പത്തിൽ തന്നെ ഹിന്ദുആത്മീയതയിൽ താത്പര്യം കാണിച്ചിരുന്നു.
വിവാഹത്തോട് തത്പര്യം കാണിച്ചിരുന്നില്ല.
മരണമില്ലാത്ത വരനെയെ വിവാഹം കഴിക്കൂ എന്ന് അമ്മയോട് പറയുമായിരുന്നത്രെ.
അവർ ശ്രീകൃഷ്ണനെയാണ് ഉദ്ദേശിച്ചിരുന്നത്..
ഗൗരി
ഗൗരി എന്നത് മലയാള ഭാഷയിലെ ഒരു വൃത്തമാണ് ലക്ഷണം
മംഗംഗം  ഗൗരീ.
മഗണവും രണ്ടു ഗുരുവും ചേർന്ന് ഒരു പാദമായാൽ 'ഗൗരീ' വൃത്തം അവലബം ↑ വൃത്തമ‍‍ഞ്ജരി എ.ആർ രാജരാജവർമ്മ വൃത്തമഞ്ജരിയിലെ വൃത്തങ്ങൾ
ഗൗരി (സുപ്രതിഷ്ഠാച്ഛന്ദസ്സ്) ഗൗരി
ഒരു മലയാള ഭാഷ വൃത്തമാണ് ഗൗരി ലക്ഷണം
ref അവലംബം വൃത്തമഞ്ജരിയിലെ വൃത്തങ്ങൾ
ഗൗരി ദേശ്പാണ്ഡേ ഇംഗ്ലീഷ് വിലാസം https://ml.wikipedia.org/wiki/Gauri_Deshpande
ഗൗരി ദേശ്പാണ്ഡേ (1942–2003) മറാഠി ചെറുകഥാകൃത്തായിരുന്നു.
1942 ഫെബ്രുവരി 11-ന് പൂനെയിൽ ജനിച്ചു .
പൂനെ സർവ്വകലാശാലയിൽനിന്ന് ഇംഗ്ലീഷിൽ ഡോക്ടറൽ ബിരുദം നേടിയശേഷം അവിടെ അധ്യാപികയായി സേവനമനുഷ്ഠിച്ചു.
കഥാകൃതികൾ
സമകാലിക മറാഠി സാഹിത്യത്തിന് ശ്രദ്ധേയമായ സംഭാവനകൾ നൽകിയ സാഹിത്യകാരിയാണ് ഗൌരി ദേശ്പാണ്ഡെ.
ചെറുകഥാ സാഹിത്യത്തിൽ ശ്രദ്ധ കേന്ദ്രീകരിക്കുന്ന ഇവർ 1982-ൽ ആദ്യ ചെറുകഥാസമാഹാരം പ്രസിദ്ധീകരിച്ചു.
ഏകേക പാൻ ഗാലവയാ (ഇലകൾ ഒന്നൊന്നായി കൊഴിയുമ്പോൾ) തുരുംഗതിത് പത്രെ (തുറുങ്കിൽനിന്നുള്ള കത്തുകൾ) മധ്യലത് വതിത്' (ഉറയ്ക്കാത്ത മധ്യം)
എന്നിവ ഇവരുടെ പ്രസിദ്ധ കഥകളാണ്.
മററുസംഭാവനകൾ നിർഗതി താങ് മുക്കാം
എന്നിവയാണ് ദേശ്പാണ്ഡെയുടെ നോവലുകൾ.
അറബിക്കഥകളുടെ പരിഭാഷയാണ് ഗൗരി ദേശ്പാണ്ഡെയുടെ മറ്റൊരു സംഭാവന.
മൂന്ന് ഇംഗ്ലീഷ് കവിതാസമാഹാരങ്ങളും ഇവർ പ്രസിദ്ധീകരിച്ചിട്ടുണ്ട്.
അനേകം പുരസ്കാരങ്ങൾ ലഭിച്ച ഇവരുടെ കൃതികൾ ജർമൻ , കന്നഡ , ഗുജറാത്തി , ബംഗാളി , ഹിന്ദി ഭാഷകളിൽ വിവർത്തനം ചെയ്യപ്പെട്ടു.
പുറത്തേക്കുള്ള കണ്ണികൾ http://www.streeshakti.com/bookg.aspx?author=7 http://urmilladeshpande.com/category/gauri-deshpande/ http://urmilladeshpande.com/2011/03/3312011-gauri-deshpande-a-distinctive-voice/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദേശ്പാണ്ഡെ, ഗൗരി (1942 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കാറ്റുവിതച്ചവൻ ഇംഗ്ലീഷ് വിലാസം https://ml.wikipedia.org/wiki/Kattuvithachavan
ക്രിസാ ആർട്ട്സിന്റെ ബാനറിൽ റവ സുവി നിർമിച്ച മലയാളചലച്ചിത്രമാണ് കാറ്റുവിതച്ചവൻ .
ജിയോ പിക്ചേഴ്സ് വിതരണം ചെയ്ത ഈ ചിത്രം 1973 ഓഗസ്റ്റ് 17-ന് പ്രദർശിപ്പിച്ചു തുടങ്ങി.
അഭിനേതാക്കൾ തിക്കുറിശ്ശി സുകുമാരൻ നായർ പ്രേമ ശോഭ ജെ സി ജോർജ്ജ് ബേബി പദ്മ ബഹദൂർ ഗിരീഷ് കുമാർ ജൂനിയർ ബാലയ്യ കെ.പി. ഉമ്മർ മാധവൻകുട്ടി മുത്തു രാധാമണി റാണി ചന്ദ്ര സുജാത വിജയ നിർമ്മല പിന്നണിഗായകർ കെ.ജെ. യേശുദാസ് എസ്. ജാനകി മേരി ഷൈല .
അണിയറയിൽ സംവിധാനം, നിർമ്മാണം - റവ സുവി ബാനർ - ക്രിസ് ആർട്സ് കഥ, സംഭാഷണം - 	ഷെറിഫ് ഗാനരചന - പൂവച്ചൽ ഖാദർ സംഗീതം - പീറ്റർ (പരമശിവം ), റൂബൻ കലാസംവിധാനം - ഐ.വി. ശശി ഗാനങ്ങൾ ഗാനരചന - പൂവച്ചൽ ഖാദർ സംഗീതം - പീറ്റർ റൂബൻ ക്ര.
നം ഗാനം ആലാപനം, 1 നീയെന്റെ പ്രാർത്ഥന കേട്ടു മേരീഷൈലയും സംഘവും 2 സൗന്ദര്യപൂജയ്ക്ക് പൂക്കൂടയേന്തുന്ന കെ ജെ യേശുദാസ് 3 സ്വർഗ്ഗത്തിലോ വിവാഹം എസ് ജാനകി 4 മഴവില്ലിൻ അജ്ഞാതവാസം കെ ജെ യേശുദാസ് അവലംബം പുറത്തേക്കുള്ള കണ്ണികൾ ഇന്റെർനെറ്റ് മൂവി ഡേറ്റാബേസിൽ നിന്ന് കാറ്റുവിതച്ചവൻ
കാറ്റുവീഴ്ച ഇംഗ്ലീഷ് വിലാസം https://ml.wikipedia.org/wiki/Root_wilt ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാറ്റുവീഴ്ചയുടെ തുടക്കം
തെങ്ങുകളെ ബാധിയ്ക്കുന്ന ഒരു രോഗമാണ് കാറ്റുവീഴ്ച .
ഒരു വേരുരോഗമായ ഇതിന് ഏകദേശം 100 വർഷത്തിലേറെ പഴക്കമുണ്ട്.
1882 - ൽ ഉണ്ടായ വലിയ വെള്ളപ്പൊക്കത്തിന് ശേഷമാണ് ഇത് കേരളത്തിൽ പ്രത്യക്ഷപ്പെട്ടത് എന്നനുമാനിക്കുന്നു.
തിരുവനന്തപുരം , ആലപ്പുഴ , തൃശ്ശൂർ , കൊല്ലം , കോട്ടയം , പത്തനംതിട്ട , എറണാകുളം എന്നീ ജില്ലകളിലാണ് വേരുരോഗം കൂടുതലായി കാണപ്പെടുന്നത്.
കേരളത്തിൽ കൂടാതെ തമിഴ്‌നാടിലെ ചില സ്ഥലങ്ങളിലും, ഗോവയിലും ഈ രോഗം കണ്ടു വരുന്നു.
രോഗലക്ഷണം
ഓലക്കാലുകൾ ഉള്ളിലേയ്ക്ക് വളയുക, ഓലകൾ പൊതുവെ മഞ്ഞനിറമാവുക, ഓലക്കാലുകളുടെ അരികുകൾ ഉണങ്ങിനശിക്കുക ഇവയാണ് പ്രധാന ലക്ഷണങ്ങൾ.
ഇതിന്റെ ഫലമായി വിളവ് ഗണ്യമായി കുറയും.
തേങ്ങയുടെ വലിപ്പം കുറയുന്നു.
കൊപ്രയുടെ കനം കുറയുന്നു.
ഈ കൊപ്രയിൽ നിന്ന് ആട്ടിക്കിട്ടുന്ന എണ്ണയുടെ അളവും കുറവായിരിയ്ക്കും.
ചെറു പ്രായത്തിലുളള തെങ്ങുകളിലും തെങ്ങിൻതൈകളിലും  മട്ടലുകൾ വളയുന്നതാണ് പ്രധാന ലക്ഷണം.
ഗുണനിലവാരം കുറഞ്ഞ 'റബ്ബറി കൊപ്ര' ഇടയോലകളുടെ മഞ്ഞളിക്കൽ, ഓലത്തുമ്പുകൾ ഒടിഞ്ഞു തൂങ്ങൽ, പൂങ്കുകരിച്ചിൽ എന്നിവയാണ് കാറ്റുവീഴ്ചയുമായി ബന്ധപ്പെട്ടു കാണുന്ന മറ്റ് ലക്ഷണങ്ങൾ.
രോഗകാരണം
ഫൈറ്റോപ്ളാസ്മ എന്ന രോഗാണുവാണ് കാറ്റുവീഴ്ചയുണ്ടാക്കുന്നതു്.
ഇത് മൈക്കോപ്ളാസ്മ പോലെയുളള ജീവി എന്നാണ് നേരെത്തെ അറിയപ്പെട്ടിരുന്നത്.
1993 ലെ അന്താരാഷ്ട്ര സമ്മേളനത്തിൽ വച്ച് ഇതിന്റെ പേര് ഫൈറ്റോപ്ളാസ്മ എന്നാക്കി മാറ്റി.
വൈറസിന്റയും ബാക്ടീരിയയുടെയും ഇടയിലുളള ഒരു സൂക്ഷ്മ ജീവിയാണിത്.
നിയന്ത്രണ രീതികൾ രോഗബാധയുള്ള തെങ്ങുകൾ മുറിച്ച് മാറ്റി പകരം രോഗപ്രതിരോധശേഷിയുള്ള സങ്കരയിനം തെങ്ങുകൾ വച്ചു പിടിപ്പിക്കുക.
വളപ്രയോഗം  ശരിയായ തോതിൽ നടത്തുക.
തെങ്ങൊന്നിന് 3 കിലോഗ്രാം മഗ്നീഷ്യം സൾഫേറ്റ് നൽകുക.
വേനൽകാലത്തെ ജലസേചനം കൃത്യമായി നടത്തുക.
തെങ്ങിൻ തടങ്ങളിൽ പച്ചില വളച്ചെടികളും ഓരോ സ്ഥലത്തിനനുസരിച്ചുള്ള മിശ്രവിളകളും ഇടവിളകളും കൃഷിചെയ്യുക.
കാറ്റീ മക്ഗ്രാത്ത് ഇംഗ്ലീഷ് വിലാസം https://ml.wikipedia.org/wiki/Katie_McGrath
ഒരു ഐറിഷ് അഭിനേത്രിയാണ് കാറ്റീ മക്ഗ്രാത്ത് ( / m ə ɡ r ɑː / ).
മെർലിൻ (2008-2012) എന്ന ബി.ബി.സി. വൺ പരമ്പരയിൽ മോർഗാനയെ അവതരിപ്പിച്ചതിൽ അവർ ഏറ്റവും കൂടുതൽ അറിയപ്പെടുന്നു.
ഡ്രാക്കുള (2013-2014) എന്ന ബ്രിട്ടീഷ്-അമേരിക്കൻ പരമ്പരയിലെ ലുസി വെസ്റ്റ്നേറ , സ്ലാഷർ (2016) എന്ന കനേഡിയൻ ഹൊറർ ആന്തോളജി പരമ്പരയുടെ ആദ്യ സീസണിലെ സാറ ബെന്നെറ്റ്, സൂപ്പർ ഗേൾ (2016 മുതൽ ഇന്നുവരെ) എന്ന അമേരിക്കൻ സൂപ്പർ ഹീറോ പരമ്പരയിലെ ലെന ലൂഥർ , എന്നിവയിൽ അവർ ഇതിൽ ഏറെ പ്രശസ്തയാണ്.
ഡബ്ല്യു.ഇ (2011) എന്ന നാടകത്തിലെ ലെഡി തെൽമ ഫർണസ് എന്ന വേഷം കൂടുതൽ ശ്രദ്ധേയമായി.
ജുറാസിക് വേൾഡ് (2015) എന്ന ശാസ്ത്ര ഫിക്ഷൻ സാഹസിക സിനിമയിലെ സാറ, ലെജന്റ് ഓഫ് ദി സ്വാർഡ് (2017) എന്ന ഇതിഹാസ ചലച്ചിത്രത്തിലെ കഥാപാത്രം എൽസ എന്നിവ അവരുടെ ഫിലിം റോളുകളിൽ ഉൾപ്പെടുന്നു.
ഐർലാൻറിൽ ആഷ്ഫോർഡിലെ വിക്ലോ കൗണ്ടിയിൽ വളർന്നു.
കമ്പ്യൂട്ടറുകളുമായി പ്രവർത്തിക്കുന്ന പോൾ, ഒരു ഐറിഷ് ഡിസൈനറായി ജോലി ചെയ്യുന്ന മേരിയും മാതാപിതാക്കൾ ആയിരുന്നു .
ഒരു ഓൺലൈൻ മീഡിയ മാനേജറായ സീൻ, ഒരു പോസ്റ്റ് പ്രൊഡക്ഷൻ നിർമ്മാതാവ് റോറി എന്നിവർ അവരുടെ  രണ്ട് മുതിർന്ന സഹോദരന്മാരാണ്.
ഡബ്ലിനിലെ ട്രിനിറ്റി കോളേജിൽ നിന്നും ബിരുദമെടുക്കുന്നതിനു മുൻപ് സെയിന്റ് ആൻഡ്രു കോളേജിലെ ഇന്റർനാഷണൽ ബാക്കാലോറിയേറ്റ് ബിരുദം നേടി.
റഷ്യൻ ചരിത്രത്തിൽ ഒരു ബിരുദവും നേടിയിരുന്നു.
ഫിലിമോഗ്രാഫി സിനിമാ കഥാപാത്രങ്ങൾ വർഷം പേര് കഥാപാത്രം കുറിപ്പുകൾ 2007 പെബിൾ ടാരാ ഹ്വസ്വ ചിത്രം 2011 W.E. ലേഡി തെൽമ ഫർണെസ്സ് 2012 ട്രിഡ് ആൻ സ്റ്റോം ആലിസ്/ബാൻഷീ ഹ്വസ്വ ചിത്രം; ശബ്ദ കഥാപാത്രം 2014 ലീഡിംഗ് ലേഡി ജോഡി റുതർഫോർഡ് 2015 ജുറാസിക് വേൾഡ് സാറ 2015 ദ ത്രോഎവേസ് ഗ്ലോറിയ മില്ലർ 2017 കിംഗ് ആർതർ: ലെജൻറ് ഓഫ് ദ സ്വോർഡ് എൽസ ടെലിവിഷൻ കഥാപാത്രങ്ങൾ വർഷം Title കഥാപാത്രം Notes 2007 ഡാമേജ് റേച്ചൽ ടെലിവിഷൻ ചലച്ചിത്രം 2008 ഏഡൻ തൃഷ ടെലിവിഷൻ ചലച്ചിത്രം 2008 ദ ട്യൂഡേർസ് ബെസ്സ് എപ്പിസോഡ്: " ഹിസ് മാജസ്റ്റീസ് പ്ലെഷർ " 2008 ഫ്രീക്ക്ഡോഗ് ഹാരിയറ്റ് ചാമ്പേർസ് ടെലിവിഷൻ ചലച്ചിത്രം 2008 ദ റോറിംഗ് ട്വെൻറീസ് വിക്സെൻ ടെലിവിഷൻ miniseries 2008–2012 മെർലിൻ മോർഗാനാ പെൻഡ്രാഗൺ Main role, 57 എപ്പിസോഡുകൾ 2009 ദ ക്വീൻ പ്രിൻസസ് മാർഗരറ്റ് എപ്പിസോഡ്: "മാർഗരറ്റ്" 2011 എ പ്രിൻസസ് ഫോർ ക്രിസ്തുമസ് ജൂൾസ് ദലി ടെലിവിഷൻ ചലച്ചിത്രം 2012 ലാബിറിന്ത് Oriane Congost ടെലിവിഷൻ miniseries 2013 ഡേറ്റ്സ് കേറ്റ് ഫോസ്റ്റർ എപ്പിസോഡ്: "Erica and Kate" 2013–2014 ഡ്രാക്കുള ലസി വെസ്റ്റ്നേറ Main role, 10 എപ്പിസോഡുകൾ 2016 സ്ലാഷർ സാറാ ബെന്നെറ്റ് Main role (season 1), 8 എപ്പിസോഡുകൾ 2016–present സൂപ്പർഗേൾ ലെന ലൂതോർ Recurring role (season 2); main role (season 3); 31 എപ്പിസോഡ് 2016–2017 ഫ്രോണ്ടിയർ എലിസബത്ത് കാരുത്തേർസ് Recurring role; 7 എപ്പിസോഡ് സംഗീത വീഡിയോകൾ വർഷം Title Artist 2014 " ഫ്രം ഏദൻ " ഹോസീർ അവാർഡുകളും നോമിനേഷനുകളും വർഷം Award കഥാപാത്രം Work Result Refs 2009 Monte-Carlo TV Festival Outstanding Actress - Drama Series Merlin നാമനിർദ്ദേശം 2011 Monte-Carlo TV Festival Outstanding Actress - Drama Series Merlin നാമനിർദ്ദേശം 2018 Teen Choice Awards Choice Scene Stealer സൂപ്പർ ഗേൾ നാമനിർദ്ദേശം അവലംബങ്ങൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് Katie McGrath
കാറ്റെറിന യുഷ്ചെങ്കോ ഇംഗ്ലീഷ് വിലാസം https://ml.wikipedia.org/wiki/Kateryna_Yushchenko
മുൻ ഉക്രേനിയൻ പ്രസിഡന്റ് വിക്ടർ യുഷ്ചെങ്കോയുടെ ഭാര്യയും ഉക്രെയ്ൻ മുൻ പ്രഥമ വനിതയുമാണ് കാറ്റെറിന മൈഖൈലിവ്‌ന യുഷ്ചെങ്കോ (ഉക്രേനിയൻ: Катерина Михайлівна Михайлівна; ജനനം: സെപ്റ്റംബർ 1, 1961 ചിക്കാഗോയിൽ).
മാതാപിതാക്കൾ
യുഷ്ചെങ്കോയുടെ പിതാവ് മൈഖൈലോ ചുമാചെങ്കോ 1917-ൽ ഖാർകിവ് ഒബ്ലാസ്റ്റിലെ സൈറ്റ്‌സിവ്‌ക ഗ്രാമത്തിൽ ഒരു വലിയ കർഷക കുടുംബത്തിൽ ജനിച്ചു.
1932-1933 ലെ സോവിയറ്റ് ക്ഷാമത്തെ അതിജീവിച്ച അദ്ദേഹത്തിന്റെ വലിയ കുടുംബത്തിലെ ചുരുക്കം ചിലരിൽ ഒരാളായിരുന്നു അദ്ദേഹം.
ചുമാചെങ്കോ ലുഹാൻസ്ക് ഒബ്ലാസ്റ്റിലെ ലിസിചാൻസ്കിൽ ഇലക്ട്രിക്കൽ എഞ്ചിനീയറിംഗ് പഠിച്ചു.
സോവിയറ്റ് ആർമിയിൽ സേവനമനുഷ്ഠിച്ച അദ്ദേഹത്തെ നാസി സേന പിടികൂടി 1942-ൽ ജർമ്മനിയിലേക്ക് കൊണ്ടുപോയി.
യുഷ്ചെങ്കോയുടെ അമ്മ സോഫിയ ചുമാചെങ്കോ 1927-ൽ കീവ് ഒബ്ലാസ്റ്റിലെ ലിറ്റ്കിയിൽ ജനിച്ചു.
2012 സെപ്റ്റംബർ 30 ന് കീവിൽ വച്ച് മരിച്ചു.
തന്റെ ഗ്രാമത്തിലെ നിരവധി പെൺകുട്ടികൾക്കൊപ്പം, സോഫിയ ചുമാചെങ്കോയെ പതിനാലാമത്തെ വയസ്സിൽ ജർമ്മനിയിലേക്ക് അടിമപ്പണിക്കായി കൊണ്ടുപോയി.
കാറ്റെറിന യുഷ്ചെങ്കോയുടെ മാതാപിതാക്കൾ ജർമ്മനിയിൽ കണ്ടുമുട്ടുകയും വിവാഹം കഴിക്കുകയും ചെയ്തു.
സഹോദരി ലിഡിയയെ 1945-ൽ പ്രസവിച്ചു.
മൈഖൈലോ ചുമാചെങ്കോ 1945-ൽ ക്ഷയരോഗത്താൽ ഗുരുതരാവസ്ഥയിലായി.
എട്ട് വർഷം ക്ഷയരോഗ സാനിറ്റോറിയത്തിൽ ചെലവഴിച്ചു.
1956-ൽ ചിക്കാഗോയിലെ ഉക്രേനിയൻ ഓർത്തഡോക്സ് പള്ളിയിൽ നിന്നുള്ള ക്ഷണപ്രകാരം ചുമാചെങ്കോ കുടുംബം അമേരിക്കയിലേക്ക് കുടിയേറി.
മൈഖൈലോ ചുമാചെങ്കോ 1984-ൽ വിരമിക്കുന്നതുവരെ ചിക്കാഗോയിൽ ഒരു ഇലക്ട്രീഷ്യനായി ജോലി ചെയ്തു.
1987-ൽ ചുമാചെങ്കോസ് ഫ്ലോറിഡയിലേക്ക് താമസം മാറ്റി.
1991, 1994, 1995 എന്നീ വർഷങ്ങളിൽ ചുമാചെങ്കോ മൂന്ന് തവണ ജന്മനാടായ ഉക്രെയ്ൻ സന്ദർശിച്ചു.
ഗ്രാമത്തിലേക്ക് മടങ്ങി ഒരു ചെറിയ ഫാം ആരംഭിക്കുക എന്നതായിരുന്നു അദ്ദേഹത്തിന്റെ ആഗ്രഹം.
1998-ൽ അന്തരിച്ച അദ്ദേഹത്തെ കീവിൽ സംസ്കരിച്ചു.
ജീവചരിത്രം കാറ്റെറിന യുഷ്ചെങ്കോ, ഭർത്താവ് വിക്ടർ യുഷ്ചെങ്കോ , ജോർജ്ജ് ഡബ്ല്യു. ബുഷ് , ലോറ ബുഷ് എന്നിവരോടൊപ്പം 2005 ഏപ്രിൽ 4 ( വൈറ്റ് ഹൗസിന്റെ കിഴക്കൻ മുറി )
ലെഫ്റ്റ് ബാങ്ക് ഉക്രെയ്നിൽ നിന്നുള്ള കുടിയേറ്റക്കാർക്ക് കാതറിൻ ക്ലെയർ ചുമാചെങ്കോ ജനിച്ചത് ചിക്കാഗോയിലാണ്.
മുൻ യുഎസ് സ്റ്റേറ്റ് ഡിപ്പാർട്ട്മെന്റ് ഉദ്യോഗസ്ഥയാണ്.
അസിസ്റ്റന്റ് സെക്രട്ടറി ഓഫ് ഹ്യൂമൻ റൈറ്റ്സ് ആന്റ് ഹ്യൂമാനിറ്റേറിയൻ അഫയേഴ്സിന്റെ സ്പെഷ്യൽ അസിസ്റ്റന്റായി ജോലി ചെയ്തു.
ജോർജ്ജ്ടൗൺ സർവകലാശാലയിലെ (1982) എഡ്മണ്ട് എ. വാൽഷ് സ്കൂൾ ഓഫ് ഫോറിൻ സർവീസിൽ നിന്ന് ഇന്റർനാഷണൽ ഇക്കണോമിക്സിൽ ബിരുദവും ചിക്കാഗോ യൂണിവേഴ്സിറ്റി ഗ്രാജുവേറ്റ് സ്കൂൾ ഓഫ് ബിസിനസിൽ (1986) നിന്ന് എംബിഎയും നേടി.
പിന്നീട് റൊണാൾഡ് റീഗന്റെ ഭരണകാലത്ത് പബ്ലിക് ലൈസൻ ഓഫീസിലെ വൈറ്റ് ഹൗസിൽ ജോലി ചെയ്തു.
ജോർജ്ജ് എച്ച്. ഡബ്ല്യു. ബുഷിന്റെ ഭരണകാലത്ത് എക്സിക്യൂട്ടീവ് സെക്രട്ടറി ഓഫീസിലെ യുഎസ് ട്രഷറിയിൽ ജോലി ചെയ്തു.
ആ സ്ഥാനം ഉപേക്ഷിച്ച ശേഷം അവർ യുണൈറ്റഡ് സ്റ്റേറ്റ്സ് കോൺഗ്രസിന്റെ സംയുക്ത സാമ്പത്തിക സമിതിയിലെ സ്റ്റാഫിലായിരുന്നു.
ഉക്രെയ്ൻ സ്വാതന്ത്ര്യം പ്രഖ്യാപിച്ച ശേഷം, ഉക്രെയ്ൻ-യുഎസ്എ ഫൗണ്ടേഷന്റെ സഹസ്ഥാപകയും വൈസ് പ്രസിഡന്റുമായിരുന്നു.
പൈലിപ് ഓർലിക് ഇൻസ്റ്റിറ്റ്യൂട്ടിന്റെ ഡയറക്ടറായിരുന്നു.
1993-ൽ കെപിഎംജി പീറ്റ് മാർവിക് / ബാരന്റ്സ് ഗ്രൂപ്പിൽ ബാങ്ക് ട്രെയിനിംഗ് പ്രോഗ്രാമിലും കൺട്രി മാനേജറിലും കൺസൾട്ടന്റായി ജോലിയിൽ പ്രവേശിച്ചു.
അവിടെ വിക്ടർ യുഷ്ചെങ്കോയെ കണ്ടുമുട്ടി.
അവർ പിന്നീട് വിവാഹം കഴിച്ചു.
രണ്ടാമത്തെ കുട്ടിയെ പ്രതീക്ഷിച്ച് 2000 ഓഗസ്റ്റിൽ അവർ ജോലി ഉപേക്ഷിച്ചു.
യുഷ്ചെങ്കോ ഇപ്പോൾ അദ്ധ്യക്ഷത വഹിക്കുന്ന ഉക്രെയ്ൻ 3000 ഇന്റർനാഷണൽ ഫൗണ്ടേഷനുമായി നിരവധി ചാരിറ്റബിൾ പ്രോജക്ടുകളിൽ ഏർപ്പെട്ടിരിക്കുന്നു.
ഫൗണ്ടേഷന്റെ പ്രധാന മുൻ‌ഗണന ഉക്രെയ്നിലെ കുട്ടികൾക്ക് മെച്ചപ്പെട്ട ആരോഗ്യമാണ്.
2001-ൽ സ്ഥാപിതമായ ഉക്രെയ്ൻ 3000 ഫൗണ്ടേഷന്റെ സൂപ്പർവൈസറി ബോർഡിൽ ഉക്രെയ്നിലെ ഏറ്റവും പ്രധാനപ്പെട്ട വിദ്യാഭ്യാസ, മാനുഷിക, സാംസ്കാരിക, സാഹിത്യ, കായിക വ്യക്തികൾ ഉൾപ്പെടുന്നു.
പ്രസിഡന്റ് വിക്ടർ യുഷ്ചെങ്കോ 2005-ൽ ഉദ്ഘാടനം ചെയ്യുന്നതുവരെ സൂപ്പർവൈസറി കൗൺസിൽ ചെയർമാനായി സേവനമനുഷ്ഠിച്ചു.
അതിനുശേഷം അതിന്റെ ചെയർമാൻ കാറ്റെറിന യുഷ്ചെങ്കോയാണ്.
ഫൗണ്ടേഷന്റെ എല്ലാ പ്രോഗ്രാമുകളും പ്രോജക്ടുകളും മൂന്ന് പ്രധാന മേഖലകളിൽ നടപ്പിലാക്കുന്നു: "ഉക്രെയ്ൻ ഇന്നലെ", "ഉക്രെയ്ൻ ടുഡെ", "ഉക്രെയ്ൻ നാളെ".
"ഹോസ്പിറ്റൽ ടു ഹോസ്പിറ്റൽ" പ്രോഗ്രാം, "ചിൽഡ്രൻസ് ഹോസ്പിറ്റൽ ഓഫ് ഫ്യൂച്ചർ", "ദി ജോയ് ഓഫ് ചൈൽഡ്ഹുഡ് - ഫ്രീ മൂവ്‌മെന്റ്സ്" എന്നിവയുടെ നിർമ്മാണവും പിന്തുണയുമാണ് ഫൗണ്ടേഷന്റെ ഏറ്റവും വലിയ പദ്ധതികൾ.
അവലംബം പുറത്തേക്കുള്ള കണ്ണികൾ Profile , latimes.com, December 29, 2004.
( archived ) The Ukraine 3000 International Charitable Foundation Archived 2019-11-23 at the Wayback Machine .
കാറ്റിൻ കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Katyn_massacre വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
Katyn-Kharkov-Mednoye memorial
രണ്ടാം ലോകയുദ്ധകാലത്ത് റഷ്യയിലെ കാറ്റിൻ വനത്തിൽ സോവിയറ്റ് യൂണിയനിലെ രഹസ്യ പൊലീസ് സേനയായ എൻ.കെ.വി.ഡി .
പോളണ്ടിലെ സൈനിക ഉദ്യോഗസ്ഥരെയും പൊലീസ് സേനാംഗങ്ങളെയും ബുദ്ധിജീവികളെയും ആയിരക്കണക്കായി കൊന്നൊടുക്കിയ ദുരന്തമാണ് കാറ്റിൻ കൂട്ടക്കൊല (Katyn massacre) എന്നറിയുന്നത്.
പോളണ്ടിലെ ഓഫീസർ കോറിലെ എല്ലാ അംഗങ്ങളെയും വധിക്കാൻ എൻ.കെ.വി.ഡി. തലവനായിരുന്ന ലാവ്റെന്തി ബെറിയ 1940 മാർച്ച് 5 -ന് വെച്ച നിർദ്ദേശത്തിൻറെ അടിസ്ഥാനത്തിലാണ് ഈ കൂട്ടക്കുരുതി നടന്നത്.
ഈ നിർദ്ദേശം പിന്നീട് സോവിയറ്റ് പോളിറ്റ് ബ്യൂറോയിലെ സ്റ്റാലിനും ബെറിയയും അടക്കം എല്ലാ അംഗങ്ങളും അംഗീകരിച്ചു.
ഏകദേശം 22,000 പേരെ കൊന്നൊടുക്കിയെന്നാണ് കരുതുന്നത്.
21,768 ആണ് കൂടുതൽ സ്വീകാര്യമായ കണക്ക്.
കാറ്റിൻ വനത്തിലും കലിനിൻ, കാർകോവ് എന്നിവിടങ്ങളിലെ തടവറകളിലും മറ്റിടങ്ങളിലുമായാണ് ആളുകളെ കൊന്നൊടുക്കിയത്.